als_Latn dik_Latn sag_Latn
Estref Halili një 22-vjeçar nga fshati Kolonjë i Lushnjes, i cili vuante dënimin në burgun e Rrogozhinës u gjet i vdekur në qelinë e burgut, ndërsa burime të ‘Balkanweb’ nga policia saktësuan se ai u gjet i varur në tualet.
Po ashtu të njëjtat burime saktësojnë se 22-vjeçari u gjet i varur me xhaketën e tij në dritaren e tualetit në Rrogozhinë, ndërsa mbeten ende mister shkaqet që e çuan të riun drejt flijimit. JOQ ka publikuar sot edhe një foto të tij.
22-vjecari ishte transferuar nga qyteti i Fierit për në burgun e Rrogozhinës më datë 26 dhjetor 2016, i ndaluar nga policia, pasi në makinën e tij tip ‘Volksëagen’ iu gjet një dozë lëndë narkotike kanabis, si dhe një thikë. Ndërsa ishte në pritje të dënimit, i riu nga Lushnja kreu aktin e rëndë.
als_Latn als_Latn als_Latn